CELEX: 62018TN0227
Language: lt
Date: 2018-04-03 00:00:00
Title: Byla T-227/18: 2018 m. balandžio 3 d. pareikštas ieškinys byloje Microsemi Europe ir Microsemi / Komisija

4.6.2018   
            
            
               LT
            
            
               Europos Sąjungos oficialusis leidinys
            
            
               C 190/39
            
         2018 m. balandžio 3 d. pareikštas ieškinys byloje Microsemi Europe ir Microsemi / Komisija
   
   (Byla T-227/18)
   (2018/C 190/64)
   Proceso kalba: vokiečių
   
      Šalys
   
   
      Ieškovės: Microsemi Europe Ltd (Redingas, Jungtinė Karalystė) ir Microsemi Corp. (Aliso Vjechas, Kalifonija, Jungtinės Valstijos), atstovaujamos advokatų D. Aulfes ir J. Lenz
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti 2018 m. sausio 23 d. Komisijos sprendimą (byloje AT.40529 – TSMC), priimtą remiantis Reglamento (EB) Nr. 1/2003 18 straipsnio 3 dalimi,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dvylika pagrindų.
   
               1.
            
            
               Pirmasis ieškinio pagrindas: esminių procedūrinių reikalavimų pažeidimas dėl to, kad sprendimo adresatas nurodytas nepakankamai aiškiai ir negali būti nustatytas
            
         
               2.
            
            
               Antrasis ieškinio pagrindas: įgaliojimų neturėjimas, kiek turi būti laikoma, kad ginčijamo sprendimo adresate yra antroji ieškovė
               Ieškovės nurodo, kad Komisija nėra įgaliota priimti teisės aktus, sukeliančius pasekmių už Europos Sąjungos teritorijos ribų ir negali įpareigoti pateikti informacijos bendrovės, kurios buveinė yra Jungtinėse Amerikos Valstijose.
            
         
               3.
            
            
               Trečiasis ieškinio pagrindas: sutarčių ir su jų taikymu susijusių teisės normų pažeidimas, kiek turi būti laikoma, kad ginčijamo sprendimo adresate yra antroji ieškovė
               Šiuo klausimu nurodoma, kad Komisija negali įpareigoti pateikti informacijos bendrovės, kurios buveinė yra Jungtinėse Amerikos Valstijose, ir negali teikti jai neteisingos informacijos apie baudų skyrimo galimybę.
            
         
               4.
            
            
               Ketvirtasis ieškinio pagrindas: sutarčių ir su jų taikymu susijusių teisės normų pažeidimas
               Be to, ieškovės tvirtina, kad pagal Reglamento (EB) Nr. 1/2003 23 konstatuojamąją dalį Komisija negali reikalauti informacijos apie visas viso pasaulio įmonių grupės įmones; ji gali reikalauti tik informacijos, susijusios su Europos rinka.
            
         
               5.
            
            
               Penktasis ieškinio pagrindas: sutarčių ir su jų taikymu susijusių teisės normų pažeidimas
               Toliau nurodoma, kad pareikalavusi informacijos apie ne Europos Sąjungos rinkas Komisija pažeidė proporcingumo principą.
            
         
               6.
            
            
               Šeštasis ieškinio pagrindas: sutarčių ir su jų taikymu susijusių teisės normų pažeidimas, kiek turi būti laikoma, kad ginčijamo sprendimo adresate yra pirmoji ieškovė
               Šiuo klausimu tvirtinama, jog reikalaujant, kad Europos Sąjungoje esanti dukterinė bendrovė pateiktų informacijos apie Jungtinėse Valstijose esančią patronuojančiąją bendrovę ir kitas susijusias bendroves Europoje, buvo pažeistas proporcingumo principas.
            
         
               7.
            
            
               Septintasis ieškinio pagrindas: piktnaudžiavimas įgaliojimais
               Ieškovės nurodo, kad reikalaujant informacijos apie susijusias bendroves Europos Sąjungoje buvo piktnaudžiaujama įgaliojimais, nes nurodytos bendrovės galėjo būti tiesiogiai įpareigotos pateikti informacijos.
            
         
               8.
            
            
               Aštuntasis ieškinio pagrindas: esminių procedūrinių reikalavimų pažeidimas dėl nepakankamo ginčijamo sprendimo motyvavimo
            
         
               9.
            
            
               Devintasis ieškinio pagrindas: esminių procedūrinių reikalavimų pažeidimas dėl to, kad nepateikta pakankamai duomenų apie informacijos surinkimo tikslą
            
         
               10.
            
            
               Dešimtasis ieškinio pagrindas: esminių procedūrinių reikalavimų pažeidimas dėl to, kad ginčijame sprendime pateikti klausimai yra neleistini
            
         
               11.
            
            
               Vienuoliktasis ieškinio pagrindas: sutarčių ir su jų taikymu susijusių teisės normų pažeidimas dėl to, kad ginčijamame sprendime pateikti klausimai yra nekonkretūs
            
         
               12.
            
            
               Dvyliktasis ieškinio pagrindas: sutarčių ir su jų taikymu susijusių teisės normų pažeidimas